钦定古今图书集成/明伦汇编/氏族典/第377卷 > 《凌迪知万姓统谱》 > 孔嵩
## 钦定古今图书集成/明伦汇编/氏族典/第377卷 > 《凌迪知万姓统谱》 > 孔嵩

按《后汉书范式传》：“式友人南阳孔嵩，家贫亲老，乃变
姓名，佣为新野县阿里街卒。式行部到新野县，选嵩
为导骑迎式。式见而识之，敕县代嵩。嵩以先佣未竟，
不肯去。后之京师，道宿下亭，盗共窃其马，寻问，知其
嵩也，乃相责让曰：‘孔仲山善士，岂宜侵盗乎’？于是送
马谢之。嵩后官至南海太守。”